A4-0371/97

Päätös neuvoston vahvistamasta yhteisestä kannasta neuvoston asetuksen antamiseksi kehitysmaita koskevilla aloilla tapahtuvien toimien yhteisrahoituksesta eurooppalaisten valtioista riippumattomien kehitysyhteistyöjärjestöjen (NGO) kanssa (C4-0442/97 - 95/0168(SYN))

(Yhteistoimintamenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0442/97 - 95/0168(SYN)),

- ottaa huomioon ensimmäisessä käsittelyssä antamansa lausunnon ((EYVL C 17, 22.1.1996, s. 453.)) komission ehdotuksesta neuvostolle (KOM(95)0292) ((EYVL C 251, 27.9.1995, s. 18.)),

- neuvoston kuultua sitä EY:n perustamissopimuksen 189 c artiklan mukaisesti,

- ottaa huomioon työjärjestyksensä 67 artiklan,

- ottaa huomioon kehitys- ja yhteistyövaliokunnan suosituksen toiseen käsittelyyn (A4-0371/97);

1. Tarkistaa yhteistä kantaa seuraavasti;

2. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

1 artiklan 1 kohta

>Alkuperäinen teksti>

1. Yhteisö rahoittaa yhdessä 3 artiklassa määriteltyjen, kehitysyhteistyötä tekevien eurooppalaisten valtioista riippumattomien järjestöjen (NGO) kanssa kehitysmaiden vähäosaisten väestönosien perustarpeiden tyydyttämiseen tarkoitettuja toimia paikan päällä. Näiden kehitysyhteistyötä tekevien eurooppalaisten valtioista riippumattomien järjestöjen ehdottamien ja yhdessä niiden kehitysmaissa olevien kumppaneiden kanssa toteuttamien toimien tavoitteena on köyhyyden torjunta sekä avun kohteena olevien elämän laadun ja oman kehityskyvyn parantaminen.

>EP:n äänestyksessä hyväksytty teksti>

1. Yhteisö rahoittaa yhdessä 3 artiklassa määriteltyjen, kehitysyhteistyötä tekevien eurooppalaisten valtioista riippumattomien järjestöjen (NGO) kanssa kehitysmaiden vähäosaisten väestönosien perustarpeiden tyydyttämiseen tarkoitettuja toimia paikan päällä. Etusija annetaan toimintaehdotuksille, jotka perustuvat kehitysmaissa olevien kumppanien aloitteisiin. Näiden kehitysyhteistyötä tekevien eurooppalaisten valtioista riippumattomien järjestöjen ehdottamien ja yhdessä niiden kehitysmaissa olevien kumppaneiden kanssa toteuttamien toimien tavoitteena on köyhyyden torjunta sekä avun kohteena olevien elämän laadun ja oman kehityskyvyn parantaminen.

(Tarkistus 2)

2 artiklan 1 kohta

>Alkuperäinen teksti>

1. Edellä 1 artiklan 1 kohdan mukaisesti kehitysmaissa täytäntöön pantavat yhteisrahoitetut toimet koskevat erityisesti maaseudun ja kaupunkien paikallista kehittämistä sosiaalisella ja taloudellisella sektorilla, inhimillisten voimavarojen kehittämistä ja kehitysmaissa olevien paikallisten kumppanien hallintoelinjärjestelmän tukemista.

>EP:n äänestyksessä hyväksytty teksti>

1. Edellä 1 artiklan 1 kohdan mukaisesti kehitysmaissa täytäntöön pantavat yhteisrahoitetut toimet koskevat erityisesti maaseudun ja kaupunkien paikallista kehittämistä sosiaalisella ja taloudellisella sektorilla, inhimillisten voimavarojen kehittämistä etenkin koulutustoimin ja kehitysmaissa olevien paikallisten kumppanien hallintojärjestelmän tukemista.

>Alkuperäinen teksti>

Toiminnan eri alueilla kiinnitetään erityistä huomiota hankkeen laadullinen arviointiperuste etusijalle asettaen, suuntaviivoihin, jotka koskevat:

>EP:n äänestyksessä hyväksytty teksti>

Toiminnan eri alueilla kiinnitetään erityistä huomiota hankkeen laadullinen arviointiperuste etusijalle asettaen, suuntaviivoihin, jotka koskevat:

>Alkuperäinen teksti>

- kansalaisyhteiskunnan ja osallistuvan kehityksen lujittamista, ihmisoikeuksien ja demokratian edistämistä ja puolustamista,

- naisen asemaa kehitystyössä,

- kestävää kehitystä.

>EP:n äänestyksessä hyväksytty teksti>

- kansalaisyhteiskunnan ja osallistuvan kehityksen lujittamista, ihmisoikeuksien ja demokratian edistämistä ja puolustamista,

- naisen asemaa kehitystyössä,

- kestävä kehitystä.

>Alkuperäinen teksti>

Erityistä huomiota kiinnitetään myös:

>EP:n äänestyksessä hyväksytty teksti>

Erityistä huomiota kiinnitetään myös:

>Alkuperäinen teksti>

- uhanalaisten kulttuurien ja erityisesti vaarassa olevien alkuperäiskulttuurien puolustamiseen,

>EP:n äänestyksessä hyväksytty teksti>

- uhanalaisten kulttuurien ja erityisesti vaarassa olevien alkuperäiskulttuurien puolustamiseen,

>Alkuperäinen teksti>

- lasten aseman suojeluun ja parantamiseen kehitysmaissa.

>EP:n äänestyksessä hyväksytty teksti>

- lasten aseman ja oikeuksien suojeluun ja parantamiseen kehitysmaissa.

(Tarkistus 3)

4 artiklan 1 kohdan johdantokappale

>Alkuperäinen teksti>

1. Edellä 1 artiklassa tarkoitettujen toimien yhteisön yhteisrahoitus, joka tapahtuu joko ulkomaan tai kansallisena valuuttana, voi käsittää:

>EP:n äänestyksessä hyväksytty teksti>

1. Edellä 1 artiklassa tarkoitettujen toimien yhteisön yhteisrahoitus, joka tapahtuu joko ulkomaan tai kansallisena valuuttana, jolloin otetaan huomioon vaihtokurssin muutokset, voi käsittää:

(Tarkistus 4)

5 artikla

>Alkuperäinen teksti>

Tämän asetuksen mukaista yhteisön yhteisrahoitusta annetaan avustuksina, joita ei peritä takaisin.

>EP:n äänestyksessä hyväksytty teksti>

Tämän asetuksen mukaista yhteisön yhteisrahoitusta annetaan avustuksina, joita ei peritä takaisin; valtioista riippumattomat järjestöt voivat sopia edunsaajien kanssa, että osa rahoituksesta maksetaan takaisin ja investoidaan uusiin edunsaajia hyödyttäviin hankkeisiin.

(Tarkistus 9)

6 artiklan 1 kohdan ainoa alakohta a ja b (uusi)

>EP:n äänestyksessä hyväksytty teksti>

Yleensä päätös jonkin toiminnan tukemisesta tehdään kuuden kuukauden kuluessa siitä päivästä, jona tukipyyntö on vastaanotettu. Jos pyyntö tutkinnan yhteydessä paljastuu puutteelliseksi, edellä mainitun määräajan katsotaan alkavan siitä päivästä, kun vaaditut tiedot on saatu. Jos tehdään kielteinen päätös, tarkistettavissa olevat perustelut on toimitettava asianomaiselle valtiosta riippumattomalle järjestölle.

Asiakirjojen täydellisyys tarkastetaan yhden kuukauden kuluessa.

(Tarkistus 6)

7 artiklan 1 kohta

>Alkuperäinen teksti>

1. Varainhoitovuoden päättymistä seuraavan vuoden jälkipuoliskolla komissio antaa Euroopan parlamentille ja neuvostolle vuotuisen kertomuksen, johon sisältyy yhteenveto varainhoitovuoden aikana rahoitetuista toimista sekä arvio tämän asetuksen täytäntöönpanosta varainhoitovuoden kuluessa sekä yleiset suuntaviivat seuraavaa vuotta varten. Kertomuksessa esitetään ulkopuolisten tekemien arvioiden päätelmät.

>EP:n äänestyksessä hyväksytty teksti>

1. Kunkin vuoden 30 päivään kesäkuuta mennessä komissio antaa Euroopan parlamentille ja neuvostolle vuotuisen kertomuksen, jossa on tiedot yhteisrahoitusta saavista kehitysyhteistyötä tekevistä valtioista riippumattomista järjestöistä ja johon sisältyy yhteenveto edellisen varainhoitovuoden aikana rahoitetuista toimista sekä arvio tämän asetuksen täytäntöönpanosta varainhoitovuoden kuluessa sekä yleiset suuntaviivat seuraavaa vuotta varten. Tähän vuotuiseen kertomukseen sisältyy luettelo yleiskattavia tukia saavista valtioista riippumattomista järjestöistä, ja seuraavan vuoden kertomuksessa esitetään luettelo näiden yleiskattavien tukien avulla rahoitetuista hankkeista. Kertomuksessa esitetään ulkopuolisten tekemien arvioiden päätelmät.

(Tarkistus 7)

8 artikla

>Alkuperäinen teksti>

1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja.

>EP:n äänestyksessä hyväksytty teksti>

1. Komissiota avustaa neuvoa- antava komitea, joka muodostuu jäsenvaltioiden edustajista ja jonka puheenjohtajana on komission edustaja, toimenpiteiden edunsaajamaan tai -alueen mukaan.

>Alkuperäinen teksti>

2. Jos tässä kohdassa säädettyä menettelyä on noudatettava, komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

>EP:n äänestyksessä hyväksytty teksti>

2. Jos tässä kohdassa säädettyä menettelyä on noudatettava, komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.

>Alkuperäinen teksti>

Komissio päättää suunnitelluista toimenpiteistä, joita sovelletaan välittömästi. Jos nämä toimenpiteet kuitenkaan eivät ole komitean lausunnon mukaisia, komissio ilmoittaa niistä viipymättä neuvostolle. Tällöin:

>EP:n äänestyksessä hyväksytty teksti>

Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.

>Alkuperäinen teksti>

a) Komissio lykkää päättämiensä toimenpiteiden soveltamista kuukaudella ilmoituksen tekopäivästä.

>Alkuperäinen teksti>

b) Neuvosto voi määräenemmistöllä päättää asiasta toisin a alakohdassa tarkoitetun ajan kuluessa.

>Alkuperäinen teksti>

3. Jos tässä kohdassa säädettyä menettelyä on noudatettava, komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

>EP:n äänestyksessä hyväksytty teksti>

3. Komitean kokoukset ovat pääsääntöisesti julkisia, jollei tästä poikkeavaa asianmukaisesti perusteltua päätöstä ole tehty ja julkaistu hyvissä ajoin. Komitea julkaisee esityslistansa kaksi viikkoa ennen kokousta. Se julkaisee kokoustensa pöytäkirjat. Se laatii julkisen luettelon jäsentensä ilmoittamista taloudellisista eduista.

>Alkuperäinen teksti>

Komissio päättää suunnitelluista toimenpiteistä, joita sovelletaan välittömästi. Jos nämä toimenpiteet kuitenkaan eivät ole komitean lausunnon mukaisia, komissio ilmoittaa niistä viipymättä neuvostolle. Tällöin:

>Alkuperäinen teksti>

a) Komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä.

>Alkuperäinen teksti>

b) Neuvosto voi määräenemmistöllä päättää asiasta toisin a alakohdassa tarkoitetun ajan kuluessa.

(Tarkistus 8)

11 artiklan ainoa a kohta (uusi)

>EP:n äänestyksessä hyväksytty teksti>

Tätä asetusta tarkastellaan uudelleen viiden vuoden kuluttua sen voimaantulosta.